কলকাতা পুলিশের ব্যান্ডকে ঢুকতে বাধা দেওয়া হয় রাজভবনে, অবশেষে মুখ্যমন্ত্রীর হস্তক্ষেপে মিলল অনুমতি

কলকাতা: প্রাজাতন্ত্র দিবসের দিন রাজ্য সাক্ষী থাকল রাজ্য-রাজভবন দ্বন্দ্বের! কেন? কারণ কলকাতা পুলিশের ব্যান্ডকে অনুমতি দেওয়া হয়নি রাজভবনে প্রবেশের। তার বদলে বিএসএফকে দিয়ে করানো হয় অনুষ্ঠান। আর সেখানেই মুখ্যমন্ত্রী প্রশ্ন তোলেন কেন কলকাতা পুলিশের ব্যান্ডকে দীর্ঘক্ষণ রাজভবনের বাইরে দাঁড় করিয়ে রাখা হয়?

সরকারি সূত্রে খবর, দীর্ঘক্ষণ অপেক্ষার পর অবশেষে মুখ্যমন্ত্রীর হস্তক্ষেপে রাজভবনের প্রজাতন্ত্র দিবসের অনুষ্ঠানে কলকাতা পুলিশের ব্যান্ড অংশগ্রহণ করে।

আরও পড়ুন: প্রজাতন্ত্র দিবসে রেড রোড থেকে কী বার্তা দিলেন মুখ্যমন্ত্রী?

প্রজাতন্ত্র দিবসের অনুষ্ঠানে প্রতিবছরই রাজভবনে বিভিন্ন অনুষ্ঠানের আয়োজন করা হয়, সেখানে যোগও দেয় কলকাতা পুলিশের ব্যান্ড। ঠিক তেমন ভাবেই এই বছরও কলকাতা পুলিশের ব্যান্ড পৌঁছয় সেখানে। কিন্তু তাদের প্রবেশ করতে দেওয়া হয়নি। বরং তার বদলে সেখানে চলে বিএসএফ ব্যান্ডের অনুষ্ঠান। আর এই খবর মুখ্যমন্ত্রী মমতা বন্দোপাধ্যায়ের কাছে যেতেই তিনি প্রশ্ন করেন, কেন কলকাতা পুলিশের ব্যান্ডকে জায়গা দেওয়া হবেনা? তিনি জানান, বাংলার রাজভবনের সমস্ত দেখাশোনা করা হয় রাজ্য সরকারের তরফ থেকে, তাহলে কেন কলকাতা পুলিশের সাথে এরকম অপ্রীতিকর ব্যবহার করা হবে? সুধু তাই নয়, মুখ্যমন্ত্রী এই ঘটনায় দায়িত্বপ্রাপ্ত কয়েক জন সরকারি আধিকারিকের উপর উষ্মাও প্রকাশ করেন।

অবশেষে গোটা ঘটনায় মুখ্যমন্ত্রীর হস্তক্ষেপের পর কলকাতা পুলিশের ব্যান্ড রাজভবনে ‘পারফর্ম’ করতে সক্ষম হয়।

উল্লেখ্য, আজ প্রজাতন্ত্র দিবসের দিন বিকেলবেলায় রাজভবনে চা-চক্রের আমন্ত্রণ ছিল মুখ্যমন্ত্রীর। আর মুখ্যমন্ত্রী রাজভবনে পৌঁছনর পরই তিনি দেখেন সেখানে দাঁড়িয়ে রয়েছে কলকাতা পুলিশের ব্যান্ড। আর তারপর মুখ্যমন্ত্রীর হস্তক্ষেপে কাটে জোট।

দেখুন অন্য খবর